Είμαι διαπιστευμένη διαμεσολαβητής – δικηγόρος.

Ασκώ την δικηγορία από το έτος 1992, ως μέλος του Δικηγορικού Συλλόγου Πειραιά.

Την 1/12/2013 έλαβα την πιστοποίηση ως διαπιστευμένη διαμεσολαβητής από τον φορέα εκπαίδευσής μου (ΚΕ.ΔΙ.Π).

Την 20/4/2014 μου απονεμήθηκε ο τίτλος διαπίστευσης διαμεσολαβητή από το Υπουργείο Δικαιοσύνης, Διαφάνειας και Ανθρωπίνων δικαιωμάτων.

Την 19-21/9/2014 συμμετείχα επιτυχώς στο εκπαιδευτικό Σεμινάριο του ΚΕ.ΔΙ.Π με θέμα την Οικογενειακή Διαμεσολάβηση.

Tην 13-15/12/2019 , μετά την δημοσίευση του Ν. 4640/2019, ομοίως συμμετείχα επιτυχώς στο εκπαιδευτικό Σεμινάριο του ΚΕ.ΔΙ.Π με θέμα την Οικογενειακή Διαμεσολάβηση, προκειμένου να ενημερωθώ.

Πιστεύω ότι η εξωδικαστική επίλυση των διαφορών με την διαμεσολάβηση βοηθά τον καθένα να αποφύγει την ψυχική κόπωση και την οικονομική και άλλες ταλαιπωρίες που επιφέρουν οι χρονοβόρες διαδικασίες ενώπιον των δικαστηρίων.

Ταυτόχρονα δίνεται η λύση στην αντιδικία με κοινή αμοιβαία αποδεκτή συμφωνία από τα ίδια τα μέρη με την βοήθεια του διαμεσολαβητή παρουσία των δικηγόρων τους.

Ειδικότερα στις οικογενειακές διαφορέ,ς όπου υπάρχουν ανήλικα παιδιά, η διαμεσολάβηση δείχνει να είναι η πιο ανθρώπινη, αξιοπρεπής και αποτελεσματική λύση. Οι γονείς δεν είναι στην ουσία αντίδικοι αλλά βοηθοί του και συνοδοιπόροι στον ίδιο δρόμο του παιδιού τους στην πορεία του στην ζωή με τις δυσκολίες, τους κινδύνους και τις αντιξοότητες.

 Χρειάζεται λοιπόν να διευκολυνθούν από τον διαμεσολαβητή, στα πλαίσια μια δομημένης διαδικασίας, προκειμένου να επιτύχουν την καλύτερη λύση που να τους επιτρέπει να συνεχίσουν να παραμείνουν στον δρόμο αυτό.»